# E E L N Õ U

## NARVA LINNAVALITSUS

#### K O R R A L D U S

Narva .01.2018. a nr \_\_\_\_\_\_

**Linnavara kõlbmatuks tunnistamine ja Narva Linnavalitsuse Linnamajandusameti bilansist mahakandmine (Narva linna Mätta tn ja Tuuleveski tn maaparandustööde projekt)**

**1. Asjaolud ja menetluse käik**

Narva Linnavalitsuse Linnamajandusamet (edaspidi ka *Amet*) taotleb linnavaraks oleva Narva linna Mätta tn ja Tuuleveski tn maaparandustööde projekti maksumusega 4 473,82 eurot, jääkväärtusega 4 473,82 eurot, soetatud 05.12.2006. a, kõlbmatuks tunnistamist ja volituse andmist bilansist mahakandmist ja hävitamiseks.

|  |  |
| --- | --- |
| Linnavara liik | Põhivara |
| Täielik nimetus | Narva linna Mätta tn ja Tuuleveski tn maaparandustööde projekt |
| Kogus | 1 tk |
| Munitsipaalomandisse üleandmise või soetamise aeg | 05.12.2006 |
| Maksumus | 4 473,82 eurot |
| Jääkväärtus | 4 473,82 eurot |
| Tehnilised andmed ja asukoht | Lõpetamata ehitus |
| Seisukorra lühiiseloomustus taotluse esitamise ajal | Narva linna Mätta tn ja Tuuleveski tn maaparandustööde projekti andmed on vananenud |
| Info, millest selgub, et linnavara ei ole õnnestunud kasutusse anda ega võõrandada, samuti linnavara säilitamise ebaotstarbekuse puhul seda tõendav info | Narva linna Mätta tn ja Tuuleveski tn maaparandustööde projekti andmed on vananenud. |
| Märge linnavara registri kande kohta | Ei ole |
| Muud linnavaraga seotud olulisi andmed | Ei ole |

Projekt soetati 2006. aastal ning ei ole siiani realiseeritud. Käesolevaks ajaks on maaparandustööde projekti andmed vananenud. Seega ei kuulu eespoolnimetatud projekt realiseerimisele ka tulevikus.

Narva Linnavolikogu 24.08.2006 määruse nr 34 „Linnavara kõlbmatuks tunnistamise, mahakandmise ja hävitamise kord“ § 14 kohaselt otsustab Narva Linnavalitsus järgmise vara kõlbmatuks tunnistamise, mahakandmise ja hävitamise: (1) maatüki oluliseks osaks olev ehitis (hoone ja/või rajatis) või selle osa; (2) vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 euro; (3) vallasasi, mis on kantud või kuulub kandmisele linnavara registrisse ja mille bilansiline maksumus on üle 1920 euro; (4) linnaregistrisse kandmisele mittekuuluvat käibevara, mille bilansiline maksumus on üle 1920 euro.

Narva Linnavalitsuse Linnamajandusamet esitas linnavara (Narva linna Mätta tn ja Tuuleveski tn maaparandustööde projekti) kõlbmatuks tunnistamise, bilansist mahakandmise ja hävitamise taotluse koos tõendavate dokumentidega Narva Linnavalitsuse linnavarakomisjonile, kes pidas esitatud taotlust põhjendatuks (protokoll nr 13, 14.12.2017).

Eeltoodust tulenevalt on vaja tunnistada eelnimetatud linnavara kõlbmatuks ja anda volitus selle mahakandmiseks.

**2. Õiguslikud alused**

Vastavalt kohaliku omavalitsuse korralduse seaduse § 30 lõige 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006 määrusega nr 34 kinnitatud „Linnavara kõlbmatuks tunnistamise, mahakandmise ja hävitamise korra” § 7 punkti 1 kohaselt linnavara tunnistatakse kõlbmatuks, kui linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ja § 14 punkti 3 kohaselt otsuse mahakandmisest võtab vastu Linnavalitsus.

**3. Otsus**

* 1. Nõustuda Narva Linnavalitsuse Linnamajandusameti taotlusega linnavara kõlbmatuks tunnistamise kohta ning tunnistada kõlbmatuks järgmine ameti bilansis olev linnavara:
* **Narva linna Mätta tn ja Tuuleveski tn maaparandustööde projekt maksumusega 4 473,82 eurot, jääkväärtusega 4 473,82 eurot, soetatud 05.12.2006. a.**

3.2. Kajastada punktis 3.1 nimetatud tehing 2017.majandusaasta aruandes.

3.3. Anda Narva Linnavalitsuse Linnamajandusametile volitus korralduse punktis 3.1 nimetatud linnavara mahakandmiseks.

**4. Rakendussätted**

1. Korraldus jõustub seadusega sätestatud korras.
2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste Ants Liimets

Linnapea Linnasekretär